શરૂઆતનાં વર્ષોમાં ટેંટુની નવી ડિઝાઇન ચિતરાવતા પહેલાં મહિનાઓ સુધી વિચારતો, પણ રિટાયર થયા પછી તો તેણે પાછળ વળીને જોયું જ નથી. મન થયું ટેંટુ ચીતરાવી દીધું. હવે હાલત એવી છે કે તેના શરીર પર ચોખ્ખી અને ટેંટુરહિત ચામડી ઘણી મહેનતથી શોધ્યા પછી મળે છે. કપાળે બે શિંગડાં ઉગાડીને, બે નસકોરાં વચ્ચે નળી ભરાવીને અને બન્ને કાન બહારથી કપાવી નાખ્યા પછીયે ટેડને સંતોષ નહોતો. નવાઇની વાત એ છે કે કાન કઢાવી નાખ્યા પછી તેને યાદ આવ્યું કે હવે ચશ્મા કેવી રીતે પહેરશે. આ માટે તેણે ખોપરીમાં બીજા બે ઇમ્પ્લાન્ટ કરાવ્યાં, જેના સહારે ચશ્માં ટકી શકે.